Text pôvodne vyšiel v agentúre Bloomberg. Medzititulky doplnené redakciou.
Pod zelenými chirurgickými plachtami a klbkom hadičiek leží malá ovca a podstupuje kardiopulmonárny bypass. Zákrok má pomôcť zodpovedať jednu z viacerých vážnych otázok o pilieri modernej medicíny, o anestézii.
Takmer dve storočia po tom, ako prešla chirurgia vďaka anestéze revolúciou, narastajúci počet výskumov ukazuje na znepokojivé vedľajšie účinky. Rozsah je rôzny, od delíria až po zlyhanie imunity vedúce k rakovinovému bujneniu.Prečítajte si tiež:Čítajte
Ovce uspali pred mesiacom na Melbournskej univerzite. Výskumníci sa snažili pochopiť, prečo bežné operácie srdca vedú až u tretiny pacientov k akútnym poškodeniam obličiek.
Pokus je súčasťou širšej snahy preskúmať dopad anestézy na imunitný systém, mozog a iné dôležité orgány.
Zistenia už teraz podkopávajú desaťročia upokojujúcich vyhlásení o tom, aké je neškodné, ak vás uvedú do spánku.
"Teraz sa anestéziológovia snažia povedať, že až také bezpečné to nie je," hovorí Andrew Davidson, vedúci výskumu anestézy v Murdochovom detskom výskumnom ústave v Melbourne.
"Síce nezomriete na stole, ale veľká časť z vás už domov nedorazí."
Z celkového počtu 200 miliónov dospelých, ktorí každoročne podstúpia inú než srdcovú operáciu, viac ako jeden milión zomrie do 30 dní. Vo vekovej skupine 70 a viac rokov sa toto riziko zvýši na jedného z 20 pacientov.
Ovplyvní narkóza detský mozog?
Ani nie kilometer a pol od centra, v ktorom pôsobí Davidson, pracujú osobitné skupiny z Foleyho inštitútu neurovedy and mentálneho zdravia a z Onkologického centra Petra MacCalluma.